Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2001 M. SPALIO 19 D. NUTARIMO NR. 1250 „DĖL PRIPAŽINTO NEREIKALINGU ARBA NETINKAMU (NEGALIMU) NAUDOTI VALSTYBĖS IR SAVIVALDYBIŲ TURTO NURAŠYMO, IŠARDYMO IR LIKVIDAVIMO TVARKOS APRAŠO PATVIRTINIMO“ PAKEITIMO

2014 m. _________ __ d. Nr. ____

Vilnius

Įgyvendindama Lietuvos Respublikos geležinkelių transporto kodekso 23 straipsnio nuostatas, Lietuvos Respublikos Vyriausybė n u t a r i a:

Pakeisti Lietuvos Respublikos Vyriausybės 2001 m. spalio 19 d. nutarimą Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“:

1. Papildyti 23 punktu:

„23. Nustatyti, kad tais atvejais, kai Lietuvos Respublikos Vyriausybė priima sprendimus dėl nereikalingais arba netinkamais (negalimais) naudoti pripažintų viešosios geležinkelių infrastruktūros turto nurašymo, turi būti priimti sprendimai ir dėl liekamųjų medžiagų valdymo.“

2. Pakeisti nurodytuoju nutarimu patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą:

2.1. Pakeisti 2 punktą ir jį išdėstyti taip:

„2. Už neteisėtą valstybės ir savivaldybių turto nurašymą, išardymą ir likvidavimą atsako valstybės institucijų, įstaigų ir organizacijų (toliau vadinama – valstybės įstaigos), savivaldybių institucijų, įstaigų ir organizacijų (toliau vadinama – savivaldybės įstaigos), valstybės arba savivaldybių įmonių ar viešosios geležinkelių infrastruktūros valdytojo vadovai įstatymų nustatyta tvarka.“

2.2. Pakeisti 4 punktą ir jį išdėstyti taip:

„4. Valstybės ir savivaldybių turtas pripažįstamas nereikalingu arba netinkamu (negalimu) naudoti valstybės arba savivaldybės įstaigoje, valstybės arba savivaldybės įmonėje ar viešosios geležinkelių infrastruktūros valdytojo, sudarytos komisijos pasiūlymu ir valstybės arba savivaldybės įstaigos, valstybės arba savivaldybės įmonės ar viešosios geležinkelių infrastruktūros valdytojo vadovo sprendimu.

Sprendimas dėl valstybės ar savivaldybių turto, kurį valdo įstatymo 9 straipsnio 4 dalyje ir 11 straipsnio 3 dalyje numatyti asmenys, pripažinimo nereikalingu arba netinkamu (negalimu) naudoti priimamas jį grąžinus (išskyrus tuos atvejus, kai turtas sunaikintas per stichines nelaimes, avarijas ir šis faktas atitinkamai įformintas, ar kai valstybės turtą valdo viešosios geležinkelių infrastruktūros valdytojas) valstybės ar savivaldybės institucijai ar įstaigai, sudariusiai turto patikėjimo sutartį.“

2.3. Pakeisti 6 punkto pirmąją pastraipą ir ją išdėstyti taip:

„6. Valstybės arba savivaldybės įstaigos, valstybės arba savivaldybės įmonės ar viešosios geležinkelių infrastruktūros valdytojo vadovas, gavęs komisijos pasiūlymą, priima sprendimą dėl turto pripažinimo nereikalingu arba netinkamu (negalimu) naudoti, kuriame turi būti nurodyta:“.

2.4. Pakeisti 12.5 papunktį ir jį išdėstyti taip:

„12.5. valstybės arba savivaldybės įstaigos, valstybės arba savivaldybės įmonės ar viešosios geležinkelių infrastruktūros valdytojo vadovo sprendimas dėl turto pripažinimo nereikalingu arba netinkamu (negalimu) naudoti;“.

2.5. Pakeisti 14 punktą ir jį išdėstyti taip:

„14. Pripažinto nereikalingu arba netinkamu (negalimu) naudoti valstybės ir savivaldybių turto nurašymą ir likvidavimą turto valdytojo sudaryta komisija įformina pripažinto nereikalingu arba netinkamu (negalimu) naudoti nematerialiojo ir ilgalaikio materialiojo turto nurašymo ir likvidavimo aktu (2 priedas) arba pripažinto nereikalingu arba netinkamu (negalimu) naudoti trumpalaikio turto nurašymo ir likvidavimo aktu (3 priedas), kurį tvirtina valstybės įstaigos arba įmonės, savivaldybės įstaigos arba įmonės ar viešosios geležinkelių infrastruktūros valdytojo vadovas.“

2.6. Papildyti 151 punktu:

„151. Nurašytas viešosios geležinkelių infrastruktūros turtas išardomas, o liekamosios medžiagos (Vyriausybei nusprendus liekamąsias medžiagas palikti viešosios geležinkelių infrastruktūros valdytojui) įtraukiamos į viešosios geležinkelių infrastruktūros valdytojo funkcijas atliekančio padalinio apskaitą verte, kurią nustato turtą nurašiusi komisija, atsižvelgdama į rinkos vertę. Viešosios geležinkelių infrastruktūros turtas, kurio išardymo išlaidos viršija liekamųjų medžiagų vertę, padaromas nekenksmingas, jeigu reikia, ir likviduojamas – išvežamas į sąvartyną arba sunaikinamas.“

2.7. Pakeisti 17 punktą ir jį išdėstyti taip:

„17. Gautos išardžius nurašytą turtą liekamosios medžiagos, kai jų nenumatoma naudoti valstybės arba savivaldybės įstaigos ar viešosios geležinkelių infrastruktūros valdytojo reikmėms, parduodamos viešuose prekių aukcionuose Lietuvos Respublikos Vyriausybės nustatyta tvarka, išskyrus antrines žaliavas, kurios parduodamos jų tvarkytojams.“

Ministras Pirmininkas
Finansų ministras